《题使安南给事中思亲卷》
宋代·邓林

騑騑四牡载驰驱，星使南征入瘴区。五岭不穷官驿路，万金难买故园书。

丹心自许长怀国，白发那堪独倚闾。诏赐归宁应有日，且勤王事莫踌躇。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。